**เอพิงก์** (อังกฤษ: Apink; เกาหลี: 에이핑크) เป็นเกิร์ลกรุปเกาหลีใต้ สังกัดค่ายไอเอสทีเอนเตอร์เทนเมนต์ในปี ค.ศ. 2011 ประกอบไปด้วยสมาชิกจำนวนห้าคนคือ พัก โช-รง, ยุน โบ-มี, จ็อง อึน-จี, คิม นัม-จู และโอ ฮา-ย็อง (ในอดีตมีสมาชิกเจ็ดคน อีกสองคนคือ ฮง ยู-กย็อง ออกจากวงในเดือนเมษายน ปี 2013 และ ซน นา-อึน ที่ตัดสินใจไม่ต่อสัญญาใน ปี 2021 และออกจากวงในปี 2022 เพื่อมุ่งมั่นกับการแสดงมากขึ้น

เอพิงก์เปิดตัวอย่างเป็นทางการเมื่อวันที่ 19 เมษายน พ.ศ. 2554 ด้วยเอกซ์เทนเดดเพลย์ชื่อ *เซเวนสปริงส์ออฟเอพิงก์* พร้อมกับเพลงไตเติล "ไอโดนต์โนว์" ในเดือนตุลาคม พ.ศ. 2557 พวกเธอได้เปิดตัวในประเทศญี่ปุ่นด้วยเพลง "โนโนโน" ในภาษาญี่ปุ่น เอพิงก์ได้รับรางวัลมากมาย รวมไปถึงรางวัลโกลเดนดิสก์อะวอดส์, โซลมิวสิกอะวอดส์ และเอ็มเน็ตเอเชียนมิวสิกอะวอดส์ สำหรับรางวัลในรายการเพลงของเอพิงค์ พวกเธอชนะครั้งแรกในรายการ *เอ็ม เคานต์ดาวน์* เมื่อวันที่ 5 มกราคม พ.ศ. 2555 ด้วยเพลง "มายมาย" จากอีพีชุดที่สอง *สโนว์พิงค์*

ก่อนเปิดตัว
-----------

เด็กฝึกคนแรกได้เปิดตัวเป็นสมาชิกวงเกิร์ลกรุ๊ปใหม่ของค่ายคิวบ์เอนเตอร์เทนเมนต์คือ ซน นา-อึน ที่ได้ร่วมงานกับนักร้องร่วมค่าย วงบีสต์ ในมิวสิควีดิโอเพลง "ซุม" (숨; "Breath"), "Beautiful" และ "นีกาเชอิลโชฮา" (니가 제일 좋아; "I Like You the Best") ในช่วงปลายปี 2553 สมาชิกคนที่สองที่เปิดตัวคือหัวหน้าวง พัค โช-รง ที่ปรากฏตัวในตอนจบของมิวสิควิดีโอเพลง "Shock" เวอร์ชันภาษาญี่ปุ่นของวงบีสต์ ต่อมาได้มีการเปิดเผยว่าวงเกิร์ลกรุ๊ปใหม่จะอยู่ภายใต้การจัดการของเอคิวบ์เอนเตอร์เทนเมนต์ ซึ่งเป็นบริษัทลูกของคิวบ์เอนเตอร์เทนเมนต์ และในวันที่ 21 กุมภาพันธ์ พ.ศ. 2554 ทางเอคิวบ์ได้เปิดทวิตเตอร์และได้มีการเปิดเผยสมาชิกคนที่สามของวงคือ โอ ฮา-ยอง ส่วนจอง อึน-จี ได้เปิดตัวในฐานะสมาชิกของวงคนที่ 4 ผ่านทางทวิตเตอร์ของเอคิวบ์โดยได้มีการโพสวิดีโอที่อึนจีร้องเพลง "Love You I Do" ของเจนนิเฟอร์ ฮัดสัน ส่วนฮง ยู-คยองก็ได้เปิดตัวผ่านทางทวิตเตอร์ผ่านทางวิดีโอซึ่งเธอแสดงความสามารถในการเล่นเปียโน สมาชิกของวงสองคนสุดท้ายที่เปิดตัวผ่านทวิตเตอร์คือยุน โบ-มีและคิม นัม-จู 

รายการเรียลลิตีโชว์ *เอพิงก์นิวส์* ซึ่งได้ถ่ายทำบันทึกเรื่องราวเกี่ยวกับวงเอพิงก์ก่อนการเปิดตัวโดยออกอากาศทางช่องเคเบิล เทรนด์อี โดยในฤดูกาล 1 จะมีดารานักร้องที่มีชื่อเสียงมาผู้ประกาศข่าว เช่น จี.น่า, มาริโอ, ซึงโฮแห่งวงเอ็มแบล็ก และ จี.โอ, บีสต์, โฟร์มินิต, ช็อง จิน-อุน วงทูเอเอ็ม, ซ็องกยูและซ็องจงแห่ง วง อินฟินิต, ซ็อนฮวา และฮโยซ็อง วงซีเครต

### พ.ศ. 2554 การเปิดตัวของ Apink

14 เมษายน พ.ศ. 2554 ออกเพลงวันแรก ขึ้นชาร์ตท็อป 10

เอพิงค์ '몰라요 (I don't know) ' ในวันที่ 18 เมษาที่ผ่านมา ผ่านทางเว็บไซต์หลักของพวกเธอ ขึ้นมาอยู่ในชาร์ตท็อป 10 ตั้งแต่วันแรกที่ออกเพลง เพลงอินโทรของพวกเธออย่าง ‘Seven Springs of A Pink’ ก็ได้ผู้สนับสนุนอย่าง จี.น่า มาช่วย และยังได้ซุปเปอร์ชังแด นักแต่งเพลงมืออาชีพมาร่วมแต่งเพลงหลัก '몰라요 (I don't know) ' และยังมีนักแต่งเพลงชื่อดังมาร่วมทำงานให้กับอัลบั้มนี้อีกมากมาย พวกเธอยังได้มีส่วนร่วมในมิวสิกวิดีโอขอวงบีสต์ ในเพลง 'Beautiful' 

เอพิงก์ เปิดตัวเอ็มวีไตเติล 'I Don't Know' ร่วมด้วย อีกีกวัง แห่งวงบีสต์  ในวันที่ 19 เมษายน พ.ศ. 2554 เที่ยงคืนตรงเอพิงก์ได้เปิดตัวอัลบั้มเดบิวต์ Seven Springs of A PINK' ผ่านทางเว็บไซต์ฟังเพลงออนไลน์เป็นครั้งแรก และในเวลา 10 โมงเช้าวันเดียวกัน พวกเธอก็ได้เปิดตัวมิวสิกวิดีโอผ่านทางเว็บไซต์หลัก ผลงานมินิอัลบั้มชุดแรก เพลงเป็นผลงานประพันธ์ของซุปเปอร์ชังไต (슈퍼창따이)

21-24 เมษายน พ.ศ. 2554 เอพิงก์ได้เปิดตัวบนเวที M! Countdown, Music Bank, Music Core, Inkigayo

* วันที่ 19 เมษายน เป็นวันที่ออกเพลงและมิวสิกวิดีโอ 'I Don't Know' ออกมา
* วันที่ 21 เมษายน เป็นวันที่เอพิงก์ได้แสดงบนเวทีเดบิวท์อย่างเป็นทางการ
* แต่ทางค่าย A Cube ยึดถือวันที่ 19 เมษายน เป็นวันเดบิวท์หลัก

จากซ้ายไปขวา ยูคยอง นัมจู ฮายอง โบมี นาอึน อึนจี โชรง ในปี 2554
### พ.ศ. 2555 : อูว์นาเน

19 เมษายน ปี พ.ศ. 2555 พวกเธอได้ออกเพลง 'April 19th' เพื่อเป็นการขอบคุณแฟนๆที่สนับสนุนกันมาถึง 1 ปีเต็ม 

กลางปี 2555 พวกเธอก็ได้กลับมาอีกครั้งพร้อมอัลบั้มเต็มชุดแรก 'UNE ANNEE' .พวกเธอกลับมาพร้อมกับภาพลักษณ์ใหม่ๆ ที่ดูโตเป็นสาวมากขึ้นกับเพลงโปรโมทที่มีชื่อว่า 'HUSH' แม้เพลงนี้จะไม่ประสบความสำเร็จเท่าเพลง 'My My' แต่เพลงนี้ก็ได้แสดงให้เห็นถึงภาพลักษณ์อีกด้านของพวกเธอเช่นกัน

พวกเธอเดินหน้าโปรโมทอัลบั้มเต็มชุดแรกต่อไปด้วยเพลง 'Bubibu' ทันที เพลงนี้ทำให้เห็นถึงภาพลักษณ์น่ารัก ใสๆ ของพวกเธออีกครั้งหนึ่ง และพวกเธอก็จบการโปรโมทอัลบั้มแรกตอนเดือนสิงหาคมไปด้วยเพลงนี้

ใน Mnet M Countdown
### พ.ศ. 2556 : ยูกย็องออกจากวง และ ซีเครตการ์เดน

อึนจีและนัมจู ได้ร่วมกับ ฮย็อนซึงได้ออกซิงเกิลชื่อว่า White วันที่ 3 มกราคม 2556และเอพิงก์ก็ได้มีโฆษณาคือ แบรนด์ชุดนักเรียน Skoolooks ในต้นเดือนมกราคม เอพิงก์ได้ไปร่วมคอนเสิร์ต AIA K-POP 2013 ในฮ่องกง และได้ร่วมกับ Cube Entertainment รุ่นพี่ 4Minute และ B2ST

ในวันที่ 23 เมษายน พ.ศ. 2556 ยูกย็องได้ลาออกจากการเป็นสมาชิกเอพิงก์เพื่อมุ่งมั่นกับการเรียนในมหาวิทยาลัย

ในวันที่ 31 พฤษภาคม พ.ศ. 2556 อึนจีได้ร่วมกับ ฮอกักออกซิงเกิล Blue" project titled 'Short Hair' และเพลงนี้ได้ขึ้นชาร์ตเพลงชื่อดังของประเทศเกาหลีใต้วันที่ 23 มิถุนายน พ.ศ. 2556 เอพิงก์ได้เผยทีเซอร์ภาพกับมินิอัลบั้มใหม่ Secret Garden วันที่ 3 กรกฎาคม พ.ศ. 2556 ทางเอพิงก์ได้เผยทีเซอร์เพลง "nonono" ซึ่งเพลงจะอยู่ในมินิอัลบัม Secret Garden และเพลงนี้ได้ออกทางเว็ปไซต์ยูทูป และทางวงจะกลับมาโดยไม่มีฮง ยูคยอง และพวกเธอก็กลับมาในรายการ M!Countdown ในวันที่ 4 กรกฎาคม พ.ศ. 2556

ในวันที่ 11 กรกฎาคม พ.ศ. 2556 เอพิงก์ได้รับแต่งตั้งเป็นทูตกิตติมศักดิ์ของโรงละครโซลแห่งชาติ ในงาน Seoul Character & Licensing Fair 2013ในวันที่ 17 กรกฎาคม พ.ศ. 2556 เอพิงก์ได้รับรางวัลจากรายการ Show Champion มิวสิคแบงค์ จากเพลง "nonono" วันที่ 16 สิงหาคม พ.ศ. 2556 เอพิงก์มีแผนในการกลับมาก่อนสิ้นปี 2556 และเอพิงก์ก็ยังออกซิงเกิลประชาสัมพันธ์ "Secret Garden" และ "U You" ซึ่งอยู่ในมินิอัลบั้มที่ 3 ของพวกเธอ ในวันที่ 31 สิงหาคม พ.ศ. 2556 เอพิงก์มีงานแฟนมีตติ้งของพวกเธอเป็นครั้งแรกในประเทศเกาหลีใต้ เมื่อวันที่ 22 พฤศจิกายน พ.ศ. 2556 เอพิงก์ได้เข้าร่วมงาน Mnet Asian Music Awards และพวกเธอเองก็ยังได้รับรางวัล Next Generation Global Star award 

เอพิงก์ที่งานคอนเสริต Vizit Korea ที่ประเทศสิงคโปร์ วันที่ 25 ตุลาคม พ.ศ. 2556
ในวันที่ 2 ธันวาคม พ.ศ. 2556 เอพิงก์ได้ร่วมกับศิลปินค่ายคิวบ์เอนเตอร์เทนเมนต์ เช่น บีสต์,บีทูบี,โฟร์มินิต,จีน่า (G.NA),โน จี-ฮุน,ซิน จี-ฮุน และ คิม กี-รี ได้ปล่อยเพลง "Christmas Song" ในเดือนเดียวกันนั้นเอพิงก์ก็ได้ร่วมงานเพลงกับศิลปินวงบีเอพีในเพลง "Mini" สำหรับส่งเสริมผลิตภัณฑ์ชุดนักเรียน Skoolooks

### พ.ศ. 2557 : พิงก์บลอสซัม, กลุ่มย่อย เอพิงก์ บีเอ็นเอ็น (BnN), เดบิวต์ที่ญี่ปุ่นและพิงก์ลัฟ

ในวันที่ 13 มกราคม 2557 เอพิงก์ได้ปล่อยซิงเกิล "Good Morning Baby" เพื่อเป็นการฉลองครบรอบ 1,000 วันสำหรับการเดบิวต์ ในวันที่ 14 มีนาคม 2557 เอพิงก์ได้รับการแต่งตั้งให้เป็น "ทูตเพื่อการประชาสัมพันธ์ของสำนักงานกำลังพลของกองทัพ" ซึ่งถือว่าเป็นวงไอดอลกลุ่มหญิงวงแรกที่ได้รับการแต่งตั้งให้เป็นทูต

เอพิงก์ขณะแสดงเพลง "NoNoNo" ในวันที่ 8 กุมภาพันธ์ พ.ศ. 2557
เอพิงก์ได้ปล่อยมินิอัลบั้มที่ 4 ที่มีชื่อว่า Pink Blossom พิงก์บลอสซัม และได้ปล่อยมิวสิควิดีโอของเพลงไตเติล "มิสเตอร์ชวู" (Mr. Chu) ในวันที่ 31 มีนาคม 2557 โดยเพลงได้รับกระแสตอบรับที่ดีมากและทะยานขึ้นสู่อันดับหนึ่งในหลายชาร์ตเพลงทันทีที่ปล่อยออกมา ในวันที่ 4 เมษายน 2557 เอพิงก์ได้แสดงคัมแบ็คสเตจสำหรับเพลง Mr. Chu (มิสเตอร์ชวู) ในรายการ มิวสิคแบงก์ และเอพิงก์ชนะ 6 รางวัลจากรายการเพลงสำหรับเพลงมิสเตอร์ชวู ซึ่งถือว่าเป็นเพลงที่ประสบความสำเร็จมากที่สุดเพลงหนึ่งของวง

เนื่องจากเหตุการณ์เรือเซวอลล่ม ในวันที่ 16 เมษายน 2557 ทำให้การเดินสายโปรโมทเพลงมิวเตอร์ชวูและตัวมินิอัลบั้มต้องหยุดลงชั่วคราว โดยเอพิงก์ได้กลับมาเริ่มโปรโมทเพลงอีกครั้งในวันที่ 8 พฤษภาคม 2557 ในเพลง "ซาราง ทงฮวา" (사랑동화; "Fairytale Love") โดยอัลบั้มนี้จบการโปรโมทในวันที่ 25 พฤษภาคม 2557 ในรายการ Inkigayo อินกีกาโย ของช่อง SBS และมิวสิควิดีโอเพลง "Crystal" ก็ได้ปล่อยลงยูทูป

เพื่อเป็นการฉลองการเปิดตัววงเอพิงก์ครบรอบ 3 ปี ได้มีการจัดแฟนมีตติ้งครั้งที่ 2 ขึ้นในวันที่ 14 มิถุนายน 2557

เอพิงก์เข้าร่วมในหลายรายการเพลง เช่น รายการทางช่อง MBC *New Life for Children* เพื่อช่วยเหลือเด็กที่ป่วยเป็นโรคลูคีเมียและมะเร็ง ในวันที่ 5 พฤษภาคม 2557 (วันเด็กแห่งชาติของเกาหลีใต้), รายการ *World Cup Cheering Show - Let's go to Brazil* ในวันที่ 28 พฤษภาคม 2557 และในงานฉลองครบรอบ 20 ปีของ *Dream Concert* ในวันที่ 7 มิถุนายน 2557 ร่วมกับไอดอลวงอื่นๆ ในวันที่ 5 มิถุนายน 2557 เอพิงก์ได้ไปปรากฏตัวในรายการ *You Hee-yeol's Sketchbook* และได้แสดงการเต้นคัฟเวอร์เพลง"Partition" ของบียอนเซ่ โนวส์ ภายหลังจากที่นักออกแบบท่าเต้น ไคล์ ฮานากามิ ได้ชมการแสดงชุดนี้แล้ว ได้กล่าวถึงคิวบ์เอนเตอร์เทนเมนต์ผ่านทางทวิตเตอร์ของเขาโดยกล่าวว่า "ผมภูมิใจนะแต่เครดิตจริงๆมันต้องมีอยู่ในนั้นนะ"

คิม นัม-จู และ ยุน โบ-มี (เอพิงก์ บีเอ็นเอ็น) ที่งาน Sudden Attack Mini Concert ในวันที่ 29 มิถุนายน พ.ศ. 2557
ในวันที่ 27 มิถุนายน 2557 กลุ่มย่อยของวงคือ เอพิงก์ บีเอ็นเอ็น โดยสมาชิกประกอบไปด้วย ยุน โบ-มี และ คิม นัม-จู ได้ปล่อยเพลง *My Darling* ออกมา 

ซิงเกิล "Break Up To Make Up" สำหรับโปรเจกต์ *A Cube for Season #Sky Blue* ที่ได้ช็อง อึน-จี และศิลปินร่วมค่ายของเอพิงก์ ฮอกัก มาร่วมฟีทเจอริ่ง ซึ่งได้ปล่อยเพลงออกมาในวันที่ 8 กรกฎาคม 2557 และเพลงก็ได้ขึ้นสู่จุดสูงสุดของชาร์ตเพลงออนไลน์ทันทีที่ปล่อยออกมา

นอกเหนือไปจากกิจกรรมของวงที่เกาหลีใต้แล้ว เอพิงก์ยังไปเปิดตัวที่ประเทศญี่ปุ่นโดยมีงานโชว์เคสในวันที่ 4 สิงหาคม 2557 และในวันที่ 22 สิงหาคม 2557 เอพิงก์ได้ปล่อยซิงเกิลอัลบั้มภาษาญี่ปุ่นอัลบั้มแรกคือ*NoNoNo* (ซึ่งประกอบไปด้วย 2 เพลงคือ "NoNoNo" และ "My My")

ในเดือนกันยายน 2557 เอพิงก์ได้จัดกิจกรรมระดมทุนในการสร้างโรงพยาบาลสำหรับผู้ป่วยเฉพาะทางสำหรับผู้ป่วยโรคเอแอลเอส และระดมทุนได้ถึงเป้าภายใน 1 วัน กิจกรรมระดมทุนสิ้นสุดลงในวันที่ 7 พฤศจิกายน2557 และเงินทั้งหมดที่ได้รับมาก็ได้บริจาคให้กับมูลนิธิแห่งความหวังซึนกิล

ในช่วงต้นเดือนพฤศจิกายน 2557 มีรูปภาพตัวอย่างของวงเอพิงก์เกี่ยวกับอัลบั้มใหม่ที่กำลังจะปล่อยออกมา ชาวเน็ตมุ่งความสนใจไปที่รูปภาพเหล่านั้นว่าดูเหมือนกับรูปภาพของ มิเชล พูเดลกา และกล่าวหาว่ารูปภาพชุดของเอพิงก์ชุดนั้นเป็นการขโมยความคิดของช่างภาพแฟชั่นดังกล่าวเอคิวบ์เอนเตอร์เทนเมนต์ตอบสนองต่อข้อโต้แย้งดังกล่าวโดยได้แถลงว่าไม่ได้มีเจตนาในการเหมือนกันของรูปภาพดังกล่าวเพราะว่าพวกเขาก็ไม่เคยเห็นงานของพูเดลกาเช่นกัน

งานแจกลายเซ็นวันที่ 7 ธันวาคม พ.ศ. 2557 ที่แขวงมก เขตยังช็อน
ในวันที่ 13 พฤศจิกายน 2557 เอพิงก์ได้รับรางวัลศิลปินแดนซ์ยอดเยี่ยมฝ่ายหญิง (Best Female Dance) ในงานประกาศรางวัลดนตรีเมลอน ครั้งที่ 6 (6th MelOn Music Awards) จากเพลง "มิสเตอร์ชวู"

หลังจากการล่าช้าในการออกอัลบั้มไป 1 สัปดาห์ ในวันที่ 24 พฤศจิกายน 2557 เอพิงก์ได้ปล่อยมินิอัลบั้มที่ 5 ออกมามีชื่ออัลบั้มว่า *พิงก์ลัฟ* (Pink Luv) และได้ปล่อยมิวสิควิดีโอออกมาในเพลงไตเติล "ลัฟ" (Luv) วันที่ 21 พฤศจิกายน 2557 เอพิงก์ได้แสดงคัมแบ็คสเตจของรายการ *มิวสิคแบงก์* และภายหลังจากปล่อยเพลง ลัฟ ได้เพียงไม่นาน เพลงก็ทะยานขึ้นสู่อันดับ 1 ของชาร์ตเพลงออนไลน์หลักอาทิเช่น เมล่อน, แนเวอร์, ทาอึม, เอ็มเน็ต และ โอเล่ห์ โดยเอพิงก์ชนะในรายการเพลงของทั้ง 3 สถานีหลักของเกาหลีใต้ได้ 2 สัปดาห์ติดต่อกัน นับเป็นวงเกิร์ลกรุ๊ปหญิงวงเดียวที่ทำได้ในรอบปี  และสามารถทำทริปเปิลคราวน์ (ชนะติดต่อกัน 3 ครั้ง) ในรายการ The Show "เดอะโชว์" ของช่อง SBS, รายการ Music Core มิวสิคคอร์ ของช่อง MBC และรายการ Inkigayo อินกิกาโย ของช่อง SBS

### พ.ศ. 2558 : คอนเสิร์ตเดี่ยวครั้งแรก, *มิสเตอร์ชวู* เวอร์ชันญี่ปุ่นและทัวร์คอนเสิร์ต

ในวันที่ 4 มกราคม เอพิงก์ได้จบการโปรโมทมินิอัลบั้ม พิงก์ลัฟ โดยได้แสดงกู๊ดบายสเตจในรายการ อินกิกาโย ในวันที่ 10 มกราคม เอพิงก์สามารถชนะในรายการมิวสิคคอร์ ถือเป็นการได้ที่ 1 ในรายการนี้เป็นเวลา 5 ครั้งติดต่อกัน เป็นวงดนตรีวงแรกที่สามารถทำได้ ทั้งนี้เอพิงก์รับรางวัลจากรายการเพลงทั้งหมด 17 รางวัลจากซิงเกิล LUV "ลัฟ"

ในเดือนมกราคม เอพิงก์ยังได้รับรางวัลจากงานประกาศรางวัลประจำปีหลายรายการ ประกอบด้วย "ดิจิทัลบนซัง" และ "การแสดงกลุ่มหญิงยอดเยี่ยม" ที่งานรางวัลแผ่นเสียงทองคำครั้งที่ 29 ณ กรุงปักกิ่ง รางวัล "บนซัง" และ "ยอดนิยม" ที่งานโซลมิวสิคอวอร์ต, "รางวัลนักร้องกลุ่มหญิงยอดเยี่ยม" ที่งานประกาศรางวัลวัฒนธรรมและบันเทิงเกาหลี และรางวัล "ซิงเกิลยอดเยี่ยมประจำเดือนธันวาคม" ที่งานประกาศรางวัลกาออนชาร์ต เคป๊อป

เอพิงก์จัดคอนเสิร์ตเดี่ยวครั้งแรกชื่อว่า "พิงก์ พาราไดซ์" (Pink paradise) ซึ่งได้จัดขึ้นที่โอลิมปิกฮอลล์ ในอุทยานโอลิมปิกโซล เมื่อวันที่ 30 และ 31 มกราคม  โดยบัตรคอนเสิร์ตทั้งหมด 7,200 ที่นั่ง ขายหมดภายในเวลา 2 นาทีภายหลังจากเปิดจำหน่าย เมื่อวันที่ 18 กุมภาพันธ์ เอพิงก์ได้ปล่อยซิงเกิลญี่ปุ่นที่สองคือซิงเกิล มิสเตอร์ชวู" ซึ่งในซิงเกิลนี้ได้มีเพลง "ฮัช" เวอร์ชันญี่ปุ่นด้วย โดยซิลเกิลมิสเตอร์ชวูได้ทะยานขึ้นสู่อันดับ 2 ของออริกอนชาร์ตรายสัปดาห์ โดยมียอดขาย 54,000 แผ่นในสัปดาห์แรกที่ปล่อยออกมา และในเดือนกุมภาพันธ์ เอพิงก์ได้ถูกจัดอันดับเป็น 40 คนดัง ผู้ทรงอิทธิพลของเกาหลีใต้ของนิตยสารฟอบส์ เป็นครั้งแรก โดยถูกจัดอยู่ในอันดับที่ 18

เอพิงก์ได้จัดคอนเสิร์ตเดี่ยวครั้งแรกในต่างประเทศเมื่อวันที่ 22 มีนาคม โดยจัดที่ แม็กซ์ พาวิลเลียน ประเทศสิงคโปร์และยังมีกิจกรรมอื่นๆที่ฮานอยและลอสแอนเจลิสด้วย

เวอร์ชันญี่ปุ่นของเพลง "ลัฟ" ซึ่งเป็นซิงเกิลญี่ปุ่นที่สามของวงเอพิงก์มีกำหนดการปล่อยในวันที่ 20 พฤษภาคม และยังประกอบไปด้วยเพลง กู๊ดมอร์นิ่งเบเบี้ อีกเพลงหนึ่ง โดยแสดงโชว์เพลงลัฟ เวอร์ชันญี่ปุ่นครั้งแรกในงาน "Girls Award 2015 Spring/Summer" วันที่ 29 เมษายน ที่กรุงโตเกียว ก่อนที่จะถึงกำหนดการปล่อยซิงเกิล

ภาพลักษณ์และแนวดนตรี
--------------------

เอพิงก์ที่งานแจกลายมือชื่อปี 2557
ภาพลักษณ์ของเอพิงก์และแนวดนตรีนั้นส่วนมากจะถูกเปรียบเทียบกับวงไอดอลหญิงยุคแรกอย่างเอส.อี.เอส.และฟิน.เค.แอล. เอพิงก์เป็นที่รู้จักในภาพลักษณ์ของความไร้เดียงสา เป็นภาพลักษณ์ที่แปลกท่ามกลางวงไอดอลหญิงแนวเซ็กซี่ในยุคปัจจุบัน ในปี พ.ศ. 2555 โอ ฮา-ย็อง ได้ให้สัมภาษณ์ว่า "วงไอดอลหญิงในยุคปัจจุบันมีความตั้งใจที่จะแสดงจุดเด่นในทักษะด้านการเต้นและในภาพลักษณ์ที่เซ็กซี่ แต่คอนเซ็ปต์ของพวกเรา (วงเอพิงก์) คือ ภาพลักษณ์ที่ไร้เดียงสาและบริสุทธิ์ นั่นเองทำให้ผู้ชมรู้สึกสบายไปกับพวกเรา" เพลงของพวกเขาในปี พ.ศ. 2557 เพลง "ลัฟ" ได้แสดงถึงภาพลักษณ์ที่เติบโตขึ้นของวงแต่ยังคงคอนเซ็ปต์เครื่องหมายการค้าของวงคือความไร้เดียงสาเอาไว้อยู่

แนวเพลงของเอพิงก์ส่วนใหญ่เป็นแนวเพลงประเภท "บับเบิลกัมป็อป" เจฟฟ์ เบนจามิน ของบิลบอร์ด ได้ให้ความเห็นไว้ในเพลง "โนโนโน" ว่าได้รับอิทธิพลมาจากแนวเพลงซินธ์ป็อป ในยุค 80 และเพลง "ลัฟ" ทำให้คิดถึงเพลง ฮิปฮอป ในยุค 90

สมาชิก
------

### สมาชิกปัจจุบัน

| ชื่อในวงการ | ชื่อเกิด | วันเกิด | ตำแหน่ง |
| --- | --- | --- | --- |
| ไทย | เกาหลี | ไทย | เกาหลี |
| โชรง | 초롱 | พัก โช-รง | 박초롱 | 3 มีนาคม พ.ศ. 2534 (33 ปี) | หัวหน้าวง, แร็ปเปอร์หลัก, นักเต้นนำ, นักร้องเสริม |
| โบมี | 보미 | ยุน โบ-มี | 윤보미 | 13 สิงหาคม พ.ศ. 2536 (30 ปี) | นักร้องนำ, นักเต้นหลัก |
| อึนจี | 은지 | ช็อง อึน-จี | 정은지 | 18 สิงหาคม พ.ศ. 2536 (30 ปี) | นักร้องเสียงหลัก |
| นัมจู | 남주 | คิม นัม-จู | 김남주 | 15 เมษายน พ.ศ. 2538 (28 ปี) | นักร้องนำ, นักเต้นนำ, แร็ปเปอร์นำ |
| ฮาย็อง | 하영 | โอ ฮา-ย็อง | 오하영 | 19 กรกฎาคม พ.ศ. 2539 (27 ปี) | นักร้องเสริม,น้องเล็ก |
|

### อดีตสมาชิก

| ชื่อในวงการ | ชื่อเกิด | วันเกิด | ตำแหน่ง |
| --- | --- | --- | --- |
| ไทย | เกาหลี | ไทย | เกาหลี |
| ยูกย็อง | 유경 | ฮง ยู-กย็อง | 홍유경 | 22 กันยายน พ.ศ. 2537 (29 ปี) | นักร้องเสริม, แร็ปเปอร์นำ |
| นาอึน | 나은 | ซน นา-อึน | 손나은 | 10 กุมภาพันธ์ พ.ศ. 2537 (30 ปี) | นักร้องสนับสนุน, นักเต้นนำ, ภาพลักษณ์ของวง |
|

### เส้นเวลา

ผลงาน
-----

บทความหลัก: รายชื่อผลงานเพลงของวงเอพิงก์

|  |
| --- |
| **อัลบั้มเกาหลี*** *เซเวนสปริงส์ออฟเอพิงก์* (2011)
* *สโนว์พิงก์* (2011)
* *อูว์นาเน* (2012)
* *ซีเครตการ์เดน* (2013)
* *พิงก์บลอสซัม* (2014)
* *พิงก์ลัฟ* (2014)
* *พิงก์เมโมรี* (2015)
* *พิงก์เรโวลูชัน* (2016)
* *เดียร์* (2016)
* *พิงก์อัพ* (2017)
* *วันแอนด์ซิก* (2018)
* *เปอร์เซ็น* (2019)
* *ลุค* (2020)

**อัลบั้มญี่ปุ่น*** *พิงก์ซีซัน* (2015)
* *พิงก์ดอล* (2016)
* *พิงก์สตอรี* (2019)
 |

รางวัลและการเสนอชื่อ
--------------------

* flagสถานีย่อยประเทศเกาหลี
* สถานีย่อยดนตรี

บทความหลัก: รายชื่อรางวัลและการเสนอชื่อที่เอพิงก์ได้รับ

อ้างอิง
-------

1. ↑  "Apink Profile". *Mwave*. CJ E&M. สืบค้นเมื่อ December 15, 2014.
2. ↑  Kim Yoon-mi (July 14, 2011). "A Pink shows seven pastel colors". *The Korea Herald*. สืบค้นเมื่อ December 15, 2014.
3. ↑  "A Pink News" (ภาษาเกาหลี). Hyundai Media. คลังข้อมูลเก่าเก็บจากแหล่งเดิมเมื่อ September 28, 2013.
4. ↑  "APink releases 'Seven Springs of APink' MV teaser". *allkpop*. 2011-04-12.
5. ↑  "Apink releases debut EP, "Seven Springs of Apink"". *allkpop*. 2011-04-18.
6. ↑  "APink wins #1 on January 5th's 'M! Countdown'". *allkpop*. 2012-01-05.
7. ↑  "B2ST's Yoseob & A Pink's Eunji sing "Love Day" on 'Music Core'!". *allkpop*. 2012-04-07.
8. ↑  "A Cube For season # White". *Mwave*. Mnet Media. คลังข้อมูลเก่าเก็บจากแหล่งเดิมเมื่อ 2013-10-31. สืบค้นเมื่อ 2014-01-14.
9. ↑  "AIA to Bring 'AIA K-POP 2013' to Hong Kong" (PDF) (Press release). AIA Hong Kong. 2012-11-22. คลังข้อมูลเก่าเก็บจากแหล่งเดิม (PDF)เมื่อ 2013-01-25. สืบค้นเมื่อ 2014-01-14.
10. ↑  "A Pink's Yookyung announces departure from group". *allkpop*. 2013-04-23.
11. ↑  "'비스트-허각 정은지 음악차트 양분 '놀라운 큐브 파워'". Newsen. สืบค้นเมื่อ 31 May 2013.
12. ↑  "SISTAR win #1 + Performances from July 4th 'M! Countdown'!". Allkpop. สืบค้นเมื่อ 4 July 2013.
13. ↑  "A Pink to be appointed as Honorary Ambassador of Seoul Character & Licensing Fair 2013". BNTNews. คลังข้อมูลเก่าเก็บจากแหล่งเดิมเมื่อ 2015-09-23. สืบค้นเมื่อ July 15, 2013.
14. ↑
15. ↑  "United Cube artists drop carol 'Christmas Song' and MV to spread holiday cheer". *Allkpop*. December 2, 2013.
16. ↑  "A Pink and B.A.P look fresh and youthful in 'Mini' MV for Skoolooks endorsement". *Allkpop*. December 2, 2013.
17. ↑  "A Pink is cuter than ever for their 'Crystal' MV". *Allkpop*. สืบค้นเมื่อ June 16, 2014.
18. ↑  "A Pink Will Hold Their Postponed Fan Meeting on June 14". *Soompi*. May 25, 2014. สืบค้นเมื่อ May 27, 2014.
19. ↑  "2014 World Cup Cheering Show – Performances by EXO-K, A Pink, Girl's Day, Block B, Ailee and More". *Soompi*. May 28, 2014.
20. ↑  "Some of your favorite idol groups walk the red carpet at the '2014 Dream Concert'". *Allkpop*. June 7, 2014.
21. ↑  "Kyle Hanagami responds to A Pink's use of his choreography for 'Yonce' ('Partition') on 'Sketchbook'". *Allkpop*. June 6, 2014. สืบค้นเมื่อ 2014-11-17.
22. ↑  "LA-based Choreographer Kyle Hanagami Calls Out A Pink For Using His Choreography Without Giving Credit". *KpopStarz*. June 7, 2014. คลังข้อมูลเก่าเก็บจากแหล่งเดิมเมื่อ 2014-11-29. สืบค้นเมื่อ 2014-11-21.
23. ↑  "งานเข้า "Kyle Hanagami พูดถึงเรื่องที่ Apink ใช้ท่าเต้นของพวกเธอสำหรับเพลง "Partition" ในรายการ Sketchbook". *KPopYouzap*. June 8, 2014. สืบค้นเมื่อ 2014-12-17.
24. ↑  "A Pink's Eunji and Huh Gak hint at their duet 'Break Up To Make Up' with teaser". *Allkpop*. July 3, 2014. สืบค้นเมื่อ July 7, 2014.
25. ↑  Park Gyu-oh (September 15, 2014). "Apink gains tremendous popularity in Japan". *The Korea Herald*. สืบค้นเมื่อ December 15, 2014.
26. ↑  Park Gyu-oh (September 28, 2014). "Apink's campaign for ALS exceeds goal on first day". *K-pop Herald*. สืบค้นเมื่อ December 1, 2014.
27. ↑  Jung Si-nae (November 5, 2014). 에이핑크, 컴백 티저 이미지…마이클 푸델카 작품 '표절 논란'. *Nate News* (ภาษาเกาหลี). สืบค้นเมื่อ 2014-11-17.
28. ↑  "A Pink's Comeback Teaser Photo Accused of Plagiarizing the Work of Another Photographer?". *Soompi*. November 5, 2014. สืบค้นเมื่อ 2014-11-17.
29. ↑  "Taeyang, IU, god and More Receive Awards at 2014 MelOn Music Awards". *Soompi*. คลังข้อมูลเก่าเก็บจากแหล่งเดิมเมื่อ 2016-03-16. สืบค้นเมื่อ November 15, 2014.
30. ↑  Ock Hyun-ju (November 13, 2014). "Apink delays album release". *K-pop Herald*. สืบค้นเมื่อ December 1, 2014.
31. ↑  "Apink releases comeback MV, "Luv"". *Koreaboo*. สืบค้นเมื่อ November 24, 2014.
32. ↑  Jackson, Julie (November 24, 2014). "Apink ladies top charts with their 'LUV'". *K-pop Herald*. สืบค้นเมื่อ December 1, 2014.
33. ↑  Lee, Jinho. "A Pink Becomes First Girl Group This Year to Place First in Three Music Programs for 2 Weeks". *Mnet America*. คลังข้อมูลเก่าเก็บจากแหล่งเดิมเมื่อ 2014-12-15. สืบค้นเมื่อ December 15, 2014.
34. ↑  "[★VIDEO] Apink takes the triple crown on SBS MTV's "The Show" for "LUV"". *Koreaboo*. สืบค้นเมื่อ December 20, 2014.
35. ↑  "Apink achieves triple crown win with "LUV" on MBC Music Core". *Koreaboo*. สืบค้นเมื่อ December 20, 2014.
36. ↑  "A Pink Wins Triple Crown with "LUV" on "Inkigayo," Performances from BTOB, EXID, Boys Republic, Mamamoo and More". *soompi*. สืบค้นเมื่อ December 29, 2014.
37. ↑  "GD x Taeyang Take First "Inkigayo" Trophy of the Year, Performances by Ailee, A Pink, and More". สืบค้นเมื่อ 6 January 2015.
38. ↑
39. ↑  "EXO, CNBLUE sweep Golden Disk Awards". KoreaHerald. 16 January 2015. สืบค้นเมื่อ 30 January 2015.
40. ↑  "에이핑크, 4회 가온K-POP 어워드 올해의 가수상..12월 음원1위". StarNews. 28 January 2015. สืบค้นเมื่อ 30 January 2015.
41. ↑  "에이핑크, 애교 넘치는 본상 수상 소감 "핑크팬더 사랑해요" (서울가요대상)". TVDaily. 22 January 2015. คลังข้อมูลเก่าเก็บจากแหล่งเดิมเมื่อ 2015-01-31. สืบค้นเมื่อ 30 January 2015.
42. ↑  "[포토] 에이핑크, '초롱이와 남주만 왔어요~'". No. 18 January 2015. Sport Chosun. สืบค้นเมื่อ 30 January 2015.
43. ↑  김용호 (February 1, 2015). "[SW분석]'이젠 소녀시대 말고 에이핑크 합시다'". *sportsworldi*. สืบค้นเมื่อ February 1, 2015.
44. ↑  "Apink 1st solo concert sold out in 2 minutes". สืบค้นเมื่อ 27 December 2014.
45. ↑  "A Pink Concert Sells Out in Two Minutes". สืบค้นเมื่อ 27 December 2014.
46. ↑  "Discography of A Pink". Universal Music Japan. January 3, 2015. สืบค้นเมื่อ January 3, 2015.
47. 1 2  Lim Jeong-yeo (February 25, 2015). "Apink ranks 2nd on Oricon weekly chart". *K-Pop Herald*. สืบค้นเมื่อ March 4, 2015.
48. ↑  "Forbes Korea's '2015 Korea Power Celebrity 40.'". Forbes. 23 February 2015. สืบค้นเมื่อ 5 March 2015.
49. ↑  "Apink to hold concert in Singapore". KpopHerald. 10 March 2015.
50. ↑  "A Pink to Hold its First Exclusive Overseas Concert in Singapore". Mwave. March 18, 2015.
51. ↑  "A Pink Charm Like White Angels At Pink Paradise Press Conference In Singapore". Kpopstarz. March 27, 2015. สืบค้นเมื่อ 29 March 2015.
52. ↑  "Apink pulls off Singapore concert with fervor". KpopHerald. March 23, 2015. สืบค้นเมื่อ 29 March 2015.
53. ↑  "EXO, SHINee to join KBS2 'Music Bank in Hanoi'". KpopHerald. 24 February 2015.
54. ↑  "A Pink, Bada, Im Tae-kyung coming to Hollywood Bowl for KTMF". KoreaTimesUS. 10 March 2015.
55. ↑  "3rdシングル「LUV -Japanese Ver.-」詳細発表！". สืบค้นเมื่อ 13 March 2015.
56. ↑  Park HyunMin (December 21, 2011). "[Interview] A Pink Expects to Mature Naturally with Time". *enewsWorld*. คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ February 9, 2015.
57. ↑  Kang Seung-hoon (December 8, 2011). 에이핑크 "핑클 SES 선배들처럼 멋진 걸그룹될래요" [A Pink says, 'We want to become a girl group like Fin.K.L and SES.']. *TV Report* (ภาษาเกาหลี). คลังข้อมูลเก่าเก็บจากแหล่งเดิมเมื่อ 2017-06-23. สืบค้นเมื่อ February 9, 2015.
58. ↑  Oak, Jessica; Park Young Woong (August 6, 2013). "The Root of K-Pop: The Influences of Today's Biggest Acts". *Billboard*. สืบค้นเมื่อ February 9, 2015. The six-member group Apink currently stands out from most girl groups, ones who have been attracting viewers for their skin-showing outfits and provocative dance moves. Apink’s innocent, schoolgirl charms resemble first-generation girl groups such as S.E.S. and Fink.l.
59. ↑  "Apink surprised after ranking 1st in 'The Show'". *K-Pop Herald*. December 3, 2014. สืบค้นเมื่อ February 9, 2015.
60. ↑  "Rookie Girl Band A Pink Have Big Hopes for 2012". *The Chosun Ilbo*. January 5, 2012. สืบค้นเมื่อ February 9, 2015.
61. ↑  Park Gyu-oh (November 25, 2014). "Creating pure image behind Apink's success". *K-Pop Herald*. สืบค้นเมื่อ February 9, 2015.
62. ↑  Benjamin, Jeff (November 25, 2014). "Apink's 'Luv' Blends '90s Hip-Hop & Ballad Melancholy". *Billboard*. สืบค้นเมื่อ February 9, 2015.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เอพิงก์**

* เว็บไซต์ทางการ

| * ด
* ค
* ก
เอพิงก์ |
| --- |
| 
* โชรง
* โบมี
* อึนจี
* นาอึน
* นัมจู
* ฮาย็อง

* **อดีตสมาชิก:**
* ยูคย็อง

 |
| กลุ่มย่อย | 
* *เอพิงก์ บีเอ็นเอ็น*

 |
| สตูดิโออัลบัม | 
* *อูว์นาเน*

 |
| อีพี | 
* *เซเวนสปริงส์ออฟเอพิงก์*
* *สโนว์พิงก์*
* *ซีเครตการ์เดน*
* *พิงก์บลอสซัม*
* *พิงก์ลัฟ*

 |
| ซิงเกิล | 

|  |  |
| --- | --- |
| เกาหลี | 
* "มลลาโย"
* "อิทเกิร์ล"
* "มายมาย"
* "ฮัช"
* "บูบิบู"
* "โนโนโน"
* "กู๊ดมอร์นิ่งเบบี้"
* "มิสเตอร์ชวู"
* "ลัฟ"

 |
| ญี่ปุ่น | 
* "โนโนโน"
* "มายมาย"
* "มิสเตอร์ชวู"

 |

 |
| หัวข้อที่เกี่ยวข้อง | 
* ไอเอสทีเอนเตอร์เทนเมนต์

 |
| 
* ผลงานเพลง
* รางวัลและการเสนอชื่อ

* หมวดหมู่ **หมวดหมู่**
* หน้าคอมมอนส์ **คอมมอนส์**

 |

| * ด
* ค
* ก
 ไอเอสทีเอนเตอร์เทนเมนต์  |
| --- |
| ผู้บริหาร | 
* จาง ฮยอน-จิน
* ยุน ยอง-โร

 |  |
| ศิลปิน | 

|  |  |
| --- | --- |
| กลุ่ม | 
* เอพิงก์
* วิกทัน
* เดอะบอยซ์
* วีกลี
* เอทีบีโอ

 |
| เดี่ยว | 
* ช็อง อึน-จี
* คิม นัม-จู
* โอ ฮา-ย็อง
* ฮัน ซึง-อู
* โด ฮัน-เซ

 |
| กลุ่มย่อย | 
* เอพิงก์ บีเอ็นเอ็น
* โชบม

 |

 |
| อดีตศิลปิน | 
* ชิน จี-ยุน
* ฮอ ชาน
* แบนดิจ

 |
| เจ้าของ | 
* กาเกาเอ็นเตอร์เทนเมนต์

 |
| หมวดหมู่  หมวดหมู่  |

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* ISNI
* VIAF

 |
| ประจำชาติ | 
* สหรัฐ
* เกาหลี

 |
| ศิลปิน | 
* มิวสิกเบรนซ์

 |